സഭാ ഐക്യത്തിന് പ്രസക്തിയില്ലെന്ന പ്രസ്താവന മറുപടിയുമായി യാക്കോബായ സഭ സഭാ ഐക്യത്തിന് പ്രസക്തിയില്ലെന്ന ഓര്ത്തഡോക്സ് സഭയുടെ നിയുക്ത കാതോലിക്ക ഡോ.മാത്യൂസ് മാര് സേവേറിയോസ് മെത്രാപ്പോലീത്തയ്ക്ക് മറുപടിയുമായി യാക്കോബായ സഭ. നിയുക്ത ബാവയുടേത് സഭാ ഐക്യം തകര്ക്കുന്ന പ്രസ്താവനയെന്ന് കുര്യാക്കോസ് മാര് തെയോഫിലോസ് 24 നോട് പ്രതികരിച്ചു. 1934ലെ സഭാ ഭരണഘടനക്കും സുപ്രീംകോടതി വിധിക്കും എതിരാണ് നിയുക്ത ബാവയുടെ പ്രസ്താവന. ഇത്തരം പ്രതികരണങ്ങള് മലങ്കര സഭാ വിഷയം കൂടുതല് കലുഷിതമാക്കുമെന്നും യാക്കോബായ സഭ വക്താവ് പറഞ്ഞു. ഓര്ത്തഡോക്സ് സഭയുടെ നിയുക്ത കാതോലിക്കയായ ശേഷം ഡോ. മാത്യൂസ് മാര് സേവേറിയോസ് 24 ന് നല്കിയ പ്രത്യേക അഭിമുഖത്തിലെ പരാമര്ശം നിര്ഭാഗ്യകരവും ആത്മവഞ്ചനാപരവുമെന്നാണ് യാക്കോബായ സഭയുടെ വിമര്ശനം. 2017 ലെ കോടതി വിധിയില് രണ്ടു വിഭാഗങ്ങള് തമ്മില് ചര്ച്ചനടത്തി പ്രശ്നം പരിഹരിക്കണമെന്ന് നിര്ദ്ദേശമുണ്ട്. എന്നാല് സഭാ ഭരണഘടനക്കും സുപ്രിംകോടതി വിധിക്കും എതിരായുള്ള പ്രസ്താവനയാണ് നിയുക്ത ബാവ നടത്തിയതെന്ന് കുര്യാക്കോസ് മാര് തെയോഫിലോസ് കുറ്റപ്പെടുത്തി. Read Also : പള്ളിത്തര്ക്കം കോടതി വിധി നടപ്പാക്കണമെന്ന് ഓര്ത്തഡോക്സ് സഭാ നിയുക്ത കാതോലിക്ക ബാവ യാക്കോബായ സഭ 1934 ലെ ഭരണഘടനയെ എതിര്ക്കുന്നില്ല. ഭരണഘടനയിലെ കൃത്രിമങ്ങളെയാണ് എതിര്ക്കുന്നത്. യാക്കോബായ സഭ ഇല്ല എന്ന രീതിയിലുള്ള പ്രസ്താവനകള് മലങ്കര സഭാ വിഷയം കൂടുതല് കലുഷിതമാക്കുമെന്നും യാക്കോബായ സഭ വക്താവ് തുറന്നടിച്ചു.ബൈറ്റ് പളളിതര്ക്ക കേസുകളിലെ കോടതി വിധി നടപ്പാക്കണമെന്ന ആവശ്യം ഓര്ത്തഡോക്സ് സഭ ശക്തമാക്കിയതോടെ സഭാ ഐക്യ സാധ്യത പൂര്ണമായും അടയുകയാണ്. Story Highlights : jacobite church response